ওয়াকফ নিয়ে বিরাট নির্দেশ সুপ্রিম কোর্টের

ওয়েবডেস্ক- চলতি বছরের ৬ জুন কেন্দ্র এই পোর্টাল চালু করে। ছয় মাসের মধ্যে সমস্ত ওয়াকফ সম্পত্তি (Waqf Property) নথিভুক্ত করার নির্দেশ। নানা অসুবিধার কারণে সে কাজ করা সম্ভব হয়নি বহু ক্ষেত্রে। সময় বাড়ানোর লক্ষ্যে আবেদন শীর্ষ আদালতে। সুপ্রিম কোর্ট (Supreme Court) জানিয়ে দিল, বাড়বে না সময়সীমা। কোনও নির্দিষ্ট ক্ষেত্রে সমস্যা থাকলে আবেদন করা যেতে পারে সংশ্লিষ্ট ট্রাইব্যুনালে – শীর্ষ আদালত। ওয়াকফ সম্পত্তি UMEED (উমিদ) পোর্টালে নথিভুক্ত করার সময়সীমা বাড়ানো না সুপ্রিম কোর্ট। সোমবার সুপ্রিম কোর্টের বিচারপতি দীপঙ্কর দত্ত ও বিচারপতি অগাস্টিন মাসিহের বেঞ্চ এমনটাই নির্দেশ দিয়েছে। বেঞ্চ জানিয়েছে, নথিভুক্ত করার সময় প্রযুক্তিগত ত্রুটি ধরা পড়লে সেটি ওয়াকফ ট্রাইবুনালের কাছে জানানো যেতে পারে। সময়সীমা বৃদ্ধি আবেদন করার সুযোগ থাকবে। সেটি ট্রাইবুনাল বিবেচনা করবে।

সলিসিটর জেনারেল তুষার মেহতা বলেছিলেন, প্রত্যেক মুতাওয়াল্লি ট্রাইব্যুনালের দ্বারস্থ হতে পারেন। প্রতিটি মামলার নিরিখে সুরাহা চাইতে পারেন। আদালত তার বক্তব্যের উপর জোর দিয়ে সময়সীমা বাড়াতে অস্বীকৃতি জানিয়েছে।

আরও পড়ুন- কেরলের মুখ্যমন্ত্রীকে ইডির নোটিস! কারণ কী?

ওয়াকফ সংশোধনী বিল ২ এপ্রিল লোকসভায় ও ৩ এপ্রিল রাজ্যসভায় পাশ হয়েছিল। ৮ এপ্রিল থেকে সেটি কার্যকর হয়। এই আইনের সাংবিধানিক বৈধতা নিয়ে সুপ্রিম কোর্টে পিটিশন দায়ের হয়। আদালত স্পষ্টভাবে এই আইনের উপর সম্পূর্ণ নিষেধাজ্ঞা জারি করতে অসম্মতি জানায়। সেই সময় সুপ্রিম কোর্ট কিছু বিধান স্থগিত রাখে। নিয়ম অনুযায়ী, যারা ওয়াকফ সম্পত্তি আপলোড করবে না, তাদের ছয়মাস পর্যন্ত কারাদণ্ড ও কুড়ি হাজার টাকা জরিমানা হতে পারে। এই পোর্টালে যারা সম্পত্তি নথিভুক্ত করবে না, তাদের সম্পত্তির অবস্থা বাতিল করা হবে, পরে ওয়াকফ ট্রাইব্যুনালের নির্দেশ ফের নথিভুক্তকরণ করা যাবে।

দেখুন আরও খবর-